Niels Brinck Kristensen (s. 24. syyskuuta 1974 Aabyhøj) on tanskalainen laulaja ja lauluntekijä. Hän edusti Tanskaa Eurovision laulukilpailussa 2009 kappaleella ”Believe Again” voitettuaan Tanskan euroviisukarsinnan Dansk Melodi Grand Prix. Laulukilpailun finaalissa hän sijoittui 13:nneksi 74 pisteellä. Brinck on myös tehnyt tunnuskappaleen tanskalaiseen poliisisarjaan nimeltä "Anna Pihl".